คืนเมื่อคืนหนูใส่คอนแทคละเผลอหลับบพอเช้ามาถอดปรากฎว่าตามัวข้างนึ่งค่ะทำอย่างไรก็ไม่หายหนูควรทำไง
สวัสดีค่ะ การวินิจฉัยที่เป็นไปได้1.เป็นอาการเคืองตาจากการใส่คอนแทคเลนส์ ซึ่งเกิดได้ถ้าคอนแทคแลนส์ล้างไม่สะอาด หรือใส่ไว้นานจนเกินไปเช่นใส่ระหว่างนอน2.การติดเชื้อในลูกตาจาการใส่คอนแทคเลนส์ ซึ่งมักจะมีอาการตาแดง ปวดตา มองเห็นไม่ชัด3.โรคทางตาอื่นๆ เช่นเยื่อบุตาขาวอักเสบการดูแลตัวเองเบื้องต้น ไม่ไปขยี้ตา ไม่ล้างตาเอง ยังไม่ต้องหยอดยาอะไร เพราะยังไม่ทราบการวินิจฉัย หยุดใส่คอนแทคเลนส์ไปก่อน แนะนำถ้าหายแล้วต้องการใส่คอนแทคเลนส์ต่อควรล้างเลนส์ให้สะอาด หรือใช้เลนส์แบบวันเดียวทิ้งเลยไม่เอามาใช้ซ้ำ และไม่ควรใส่เลนส์ตอนนอนเด็ดขาดค่ะควรไปพบจักษุแพทย์ถ้าตามัวมากขึ้นเรื่อยๆ ไม่ทุเลา ตาแดง บวม ปวดตามาก มีน้ำหนองไหล เป็นสัญญาณของการติดเชื้อในลูกตาจาการใส่คอนแทคเลนส์ ซึ่งอันตรายทำให้ตาบอดได้ถ้าไม่ได้รับการรักษา ถ้าแพทย์วินิจฉัยว่าไม่ใช่การติดเชื้อ ก็เป็นอาการเคืองตาจากคอนแทคเลนส์เฉยๆซึ่งสามารถสังเกตอาการ และแพทย์อาจให้ยาหยอดตามาเพื่อลดการระคายเคือง